**CSENGŐD KÖZSÉG POLGÁRMESTERE**

### 

### ELŐTERJESZTÉS

(a Képviselő-testület 2019. március 26-ai ülésére)

**TÁRGY:** **BÍRÓSÁGI ÜLNÖK JELÖLÉSE**

Magyarország Köztársasági Elnöke 2019. március 7. és 2019.április 30. közé eső időtartamra tűzte ki a bírósági ülnök választását.

Az ülnökök jelölésére és választására vonatkozó szabályokat a bírák jogállásáról és javadalmazásáról szóló 2011. évi CLXII. törvény (továbbiakban: Bjt.) tartalmazza.

A Bjt. 212. § (1) bekezdése szerint ülnöknek az a 30. évét betöltött magyar állampolgár választható meg, aki nem áll a cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.

A Bjt. 213. § (1) bekezdése alapján az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek - kivéve a pártokat - jelölik.

A Kecskeméti Törvényszékre 28 ülnök megválasztása szükséges, amelyből 21 ülnököt a Bács-Kiskun Megyei Önkormányzat, 7 ülnököt pedig Kecskemét Megyei Jogú Város választ meg.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. március 22.**

**Lajter Ferenc sk.**

polgármester

**H A T Á R O Z A T- J A V A S L A T**

Csengőd Község Önkormányzatának Képviselő-testülete nem kíván bírósági ülnököt jelölni.

**Felelős:** polgármester

**Határidő:** azonnal

**Erről értesül:** Bács-Kiskun Megyei Önkormányzat